cyanic-selkie/wikianc huggingface dataset:
Bloqosfera
Azərbaycanda bloqosfera
Hazırda Azərbaycanda bloqosfera sürətlə inkişaf edir, minlərlə bloqlar aktiv olaraq yazılır və mütəmadi olaraq yenilənir. Azərbaycanda bloqların yazılması BarKamp tədbirlərindən sonra daha da sürətlənmişdir. Azərbaycanda həmçinin Bloqosfer adlı tədbir də keçirilib. Bloqçuluq Azərbaycanda sürətlə inkişaf etsə də, ATƏT və başqa təşkilatların hesabatlarında bloqçuluq və media ilə bağlı problemlərin qalması faktlarına ara-sıra rast gəlmək olur. Belə ki, Google və Mərkəzi Avropa Universitetinin birgə təşkil etdiyi "Azadlıqda İnternet 2010" adlı tədbirdə (20-22 sentyabr, 2010, Budapeşt, Macarıstan) ATƏT-dən olan nümayəndə Dunja Mijatovic Azərbaycanda bloqçuluq və medianın sıxılması barədə fikir bildirmişdi.
NGC 4238
NGC 4238, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. Scd tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Germinal disk
Germinal disk — Germinal disk aşağıdakılara istinad edə bilər:
Quşlarda
Germinal disk, blastodisk olaraq da adlandırılır, quş yumurtasının sarısının səthində kiçik, dairəvi, ağ ləkədir (eni təxminən 1,5-3 mm).
Məməlilərdə
Blastodisk, embrionun əmələ gələcəyi blastula içərisində yuvarlaq bir hüceyrəli bir təbəqədir. Blastodisk iki qatdan ibarətdir: hipoblast və epiblast. Hipoblast təbəqəsi blastokist boşluğuna bitişikdir və kiçik, kuboidal hüceyrələrdən ibarətdir. Sütunlu hüceyrələrdən ibarət olan epiblast təbəqəsi amniotik boşluğa bitişikdir.
Bənd (Urmiya)
Bənd - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 3,888 nəfər yaşayır (872 ailə).Əhalisini azərbaycanlılar (kürəsünnilər) və kürdlər (şikaklar) təşkil edir. Sünni şafei məzhəbinə etiqad edirlər. Bu kənd Urmiyanın görməli və turistik yerlərindən biri sayılır.
1960-cı illər
Ədəbiyyat
• 4
İncəsənət
• 4
Kino və televiziya
• 4
Musiqi
• 4
İdman
• 4
Siyasətçilər
• 4
Digər
• 4
Belovejskaya Puşça Milli Parkı
Belovejskaya Puşça Milli Parkı — Belarusun Brest regionunun Kamyanyets və Prujani rayonlarında, Qrodno regionunun Sviçlaç rayonunda yerləşən milli park. Milli park Polşa ilə sərhəddədir. Bu ərazidə Avropanın qədim meşələrindən Byaloveşa meşəsi mühafizə olunur. Belarus-Polşa sərhədini bu meşə müəyyən edir və Polşa tərəfində Byaloveşa Milli Parkı yerləşir. Sərhəddə turistlər və velosipedçilər üçün keçid vardır. Milli parkda Avropa qitəsinin ən ağır quru heyvanları — Avropa bizonu yaşayır.
Coğrafiya
Belovejskaya Puşça Biosfer Qoruğunun sahəsi 1.171 km2-dır. Əsas hissəsinin sahəsi 157 km2, bufer zonasının sahəsi 174 km2, tranzit zonasının sahəsi 700 km2, Dünya irsi bölgəsinin sahəsi isə 876 km2-dır. Milli park Brest şəhərinin 40 km şimalındadır və Brest regionunun 2,7 %-ini təşkil edir.
Tarixi
thumbnail|left Bu ərazilər haqqında ilk qeydlər 983-cü ilə aiddir. Milli parkın adı XIV əsrdə qurulmuş Belaya Veja şəhərindən və XV əsrdə Polşa və Litva tarixi sənədlərində qeyd olunan Puşça sözündən almışdır.
İkinci Polşa Respublikası dövründə Byaloveşa meşəsinin böyük hissəsi 11 avqust 1932-ci ildə milli park elan olunmuşdur. İkinci dünya müharibəsindən sonra bağlanmış müqaviləyə əsasən Byaloveşa meşəsi Polşa ilə Belarus SSR arasında bölüşdürülmüşdür. 1947-ci ildə Polşada Byaloveşa Milli Parkı qurulmuşdur.
Milli parkın idarəetmə orqanı Kamyanyukidədir. Orada kiçik muzey, restoran, bar, hotellər (SSRİ dövründə tikilmiş və baxıma möhtacdırlar) yerləşir.
Flora və fauna
Milli park Belarusun ən əhəmiyyətli ekosisteminə sahibdir. Burada 900 bitki növü (zanthoxylum, şam ağacı, Avropa ağ şamı, nadir ot növləri) və 250 heyvan növü (Avropa bizonu, canavar, adi vaşaq, susamuru, böyük xallı qartal, durna, ağacdələn, adi yapalaqca) yaşayır.
Simulyasiya video oyunu
Simulyasiya videooyunu — adətən real hadisələri yaxından simulyasiya etmək üçün nəzərdə tutulmuş videooyunlar. Simulyasiya oyunları təhsil, təhlil və ya proqnozlaşdırma kimi müxtəlif məqsədlər üçün oyun şəklində real həyatdan müxtəlif fəaliyyətləri təkrarlamağa çalışır. Adətən oyunda dəqiq müəyyən edilmiş məqsədlər yoxdur, burada oyunçuya personaj və ya mühiti sərbəst idarə etməyə imkan verilir. Tanınmış nümunələr müharibə oyunları, iş oyunları və rol simulyasiyalarıdır.
Cohor boğazı
Cohor boğazı — Cənub Şərqi Asiya bölgəsində Sinqapur adasını (cənub), Malayziyanın Cohor vilayətindən ayırır. Vilayəti Sinqapurla birləşdirən damba tipli körpü inşa edilmişdir. Bu da boğazı iki hissəyə ayırır. Üstəlik əlavə körpü də fəaliyyət göstərir. Gələcəkdə dambanın körpü ilə əvəzlənməsi planlaşdırılır. Cənubi Çin dənizini Hind okeanı ilə birləşdirir.
GameStop
"GameStop" — ABŞ pərakəndə satış şəbəkəsi. Şirkət videooyun konsolları, videooyunlar və oyun aksesuarları satır.
Tarixi
Şirkətin tarixi Texas ştatının Dallas şəhərində kiçik proqram təminatı şirkəti "Babbage's" ilə başlamışdır. Şirkət sonradan "Software Etc." ilə birləşmiş, ardınca "Babbage’s Etc. LLC" yaranmışdır. 1999-cu ildə bu şirkət kitablar, elektron kitablar, jurnallar və media satan pərakəndə satış şəbəkəsi olan "Barnes & Noble"a satılmışdır. Mağazalar şəbəkəsi 2000-ci ilin iyununda "Funco, Inc" ilə birləşmişdir. Həmin ilin axırlarında şirkətin adı "GameStop" olaraq dəyişdirilmişdir.
2004-cü ilin axırlarında şirkət "Barnes & Noble"dan öz səhmlərini tamamilə geri almış və müstəqil olmuşdur. 2005 -ci ildə "Electronics Boutique", 2007 -ci ildə isə "Blockbuster" şəbəkəsindən "Rhino Video Games" satın alınmışdır.
Mius limanı
Mius limanı — Azov dənizinə tökülən Mius çayının estuarisini təşkil edir.
Limanın uzunluğu təqribi olaraq 33 kilometrdir. Limanın orta eni 2 km olsada bəzi hissələrdə en 200metr, ən enli yeri isə 3000 metr təşkil edir. Limanın orta dərinliyi 0,96 metrdir. Su səthinin sahəsi 59 km²-dir. Suyun qabarma və çəkilməsi elədə böyük edildir. Cəmi 60-70 sm təşkil edir. İqlimi Taqanroq körfəzindən kəskin fərqlənmir. Demək olar ki tam eynidir.
Mius çayında çoxlu sayda mineral vardır. Məsələn çayın suyunda olan tiz dənəciklərinin sayı normadan 1,5 dəfə, sulfatın miqdarı isə normadan 4 dəfə çoxdur. Liman Azov dənizi ilə eni 400 metr olan boğazla birləşir. Günümüzdə limanın uzunluğu 40 kilometrə qədər artmışdır. Dərinliyi isə 3-5 metr təşkil edir.
Tarixi
1972-ci ildə Mius limanında balıqçılıq kolxozu təşkil edilmişdir. 1993-cü ildə kolxoz özəlləşdirilmişdir. «Mius Lumanı» QSC bütün limanın öz mülkiyyəti elan etmişdir. Şirkət limanda istənilən həvəskar balıqçılığı qadağan etmişdir. Şirkət balıçılığı inkişaf etdirmək məqsədi ilə limanı dənizlə birləşdirən boğazda damba inşa etmişlər. Burada yalnız kiçik bir keçid saxlanılmışdı ki, burada kiçik gözlü barmaqlıqlar yerləşdirilmişdi. Buna bənzər bir barmaqlıq isə çayın limana töküldüyü ərazidədə quraşdırılmışdır.
Yerli əhalinin fikirinə qoyulan bu barmaqlıqlar çayda bslıqların sayının azalmasına səbəb olmuşdur.
Çarlz Barni
Charles Allen Burney (1930-cu ildə anadan olub) İngilis arxeoloq.Türkiyə və İranda çox sayda arxeoloji qazıntılara rəhbərlik etmişdir. Xüsusilə Anadoluda Urartu Krallığı ilə bağlı aparmış olduğu tədqiqatlarla tanınınır.
Karyera
Barni 1954–1956-cı illərdə Türkiyədə və sonra İranda arxeoloji tədqiqatlar apararkən eyni zamanda Ankarada İngilis Arxeologiya İnstitutunun əməkdaşı idi. . Barni xüsusilə Urartularla bağlı təqdiqatları ilə tanınan bir arxeoloqdur. 1950 -ci illərin ortalarından Van bölgəsinə gedən və 1960-cı ildən 1962-ci illərə qədər Yaniq Təpə, Təbriz, İran ərazisində aparılan qazıntılar zamanı çoxsaylı Urartu ərazilərinin müəyyənləşdiricisi və tədqiqatçısı kimi tanınır.Yaniq Təpə Urmiya gölünün şimal-qərb hissəsində, bölgənin ən böyük yaşayış məntəqələri daxil olmaqla, doqquz mərhələyə malikdir .Onun şərəfinə bir çalışma olan A View from the Highlands &c., Peeters tərəfindən 2004cü ildə nəşr edilmişdir .Barni Anadolu Araşdırmaları və İran: İngilis Fars Araşdırmaları Jurnalı nda məqalələr yazmışdır. Mançestr Universitetinin baş müəllimidir.
Mehmet Şimşək
Mehmet Şimşək   (həmçinin Mehmet Şimşək;  ; ) — Türkiyə siyasətçisi və iqtisadçısı. O, 3 iyun 2023-cü ildən Türkiyə Xəzinə və Maliyyə naziri vəzifəsində çalışır. Şimşək 24 noyabr 2015-ci il tarixindən 9 iyul 2018-ci ildə bu vəzifə ləğv edilənə qədər Türkiyə Baş nazirinin müavini olmuşdur. O, daha əvvəl 2009–2015-ci illərdə baş nazirlər Rəcəb Tayyib Ərdoğan və Əhməd Davudoğlunun hökumətlərində maliyyə naziri vəzifəsində çalışmışdır. Şimşək Ədalət və İnkişaf Partiyasının üzvü olaraq 2007-ci ildə keçirilən ümumi seçkidə Qaziantepdən, 2011-ci ildə isə Batmandan millət vəkili seçilmişdir.
Həyatı
Mehmet Şimşək 1 yanvar 1967-ci ildə Türkiyənin Batman vilayətinin Gərcüş rayonunun Arıca kəndində anadan olmuşdur. Kürd əsillidir. Şimşək səkkiz uşaqlı ailənin ən kiçiyi idi. Anası o, dörd yaşında olarkən vəfat etmişdir. Şimşək Batman, Bəşiri və Gərcüşdə məktəbə getmişdir. O, orta məktəbi bitirdikdən sonra bir müddət mağaza açmış və daha sonra Ankarada Qazi Universitetində iqtisad fakültəsində təhsil almağa başlamış, ardınca siyasətə keçmişdir.
Əşrəf Məmmədli
Əşrəf Elman oğlu Məmmədli (15 sentyabr 1999; İsmayıllı rayonu, Azərbaycan — 17 oktyabr 2020; Cəbrayıl rayonu, Azərbaycan) — Dövlət Sərhəd Xidmətinin Sərhəd Qoşunlarının kiçik giziri, Vətən müharibəsi şəhidi.
Həyatı
Əşrəf Məmmədli 1999-cu il sentyabrın 15-də İsmayıllı rayonunun Maçaxı kəndində anadan olub. 2005–2009-cu illərdə Maçaxı kənd tam orta məktəbində, 2009–2014-cü illərdə Tircan kənd tam orta məktəbində təhsil alıb. 2014–2017-ci illərdə isə Abşeron Ceyranbatan Peşə Liseyində "təmirçi-çilingər" ixtisası üzrə təhsil alıb. Subay idi.
Hərbi xidməti
Əşrəf Məmmədli 2018–2019-cu illərdə Dövlət Sərhəd Xidmətinin sıralarında müddətli həqiqi hərbi xidmətdə olub. 2019-cu ilin noyabr ayından isə Dövlət Sərhəd Xidmətinin sıralarında müddətdən artıq həqiqi hərbi xidmət qulluqçusu olaraq xidmət edirdi.
Azərbaycan Ordusunun Sərhəd Qoşunlarının kiçik giziri olan Əşrəf Məmmədli 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın azadlığı uğrunda gedən döyüşlərdə savaşıb. Əşrəf Məmmədli oktyabrın 17-də Cəbrayıl döyüşləri zamanı Səyyad Şıxıyev və Aşur Cəmiyev ilə birgə şəhid olub. İsmayıllı rayonunun Maçaxı kəndində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Əşrəf Məmmədli ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yetirən zaman cəsarət göstərdiyinə, habelə qətiyyətli addımlar nümayiş etdiyinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Əşrəf Məmmədli ölümündən sonra "Döyüşdə fərqlənməyə görə" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Əşrəf Məmmədli ölümündən sonra "Cəbrayılın azad olunmasına görə" medalı ilə təltif edildi.
Fariz Nəcəfov
Fariz Abdulla oğlu Nəcəfov — Azərbaycanı təmsil edən karateçi, "Qəbələ" İdman Klubunun prezidenti (2019-ci ildən) və keçmiş vitze-prezidenti (2008–2019), Azərbaycan Silahlı Qüvvələrinin zabiti, İkinci Qarabağ müharibəsi iştirakçısı.
Həyatı
Fariz Abdulla oğlu Nəcəfov 1 iyun 1978-ci il tarixində SSRİ respublikalarından olan Azərbaycan SSR-in Ağdam rayonuna ərazisində yerləşən Kəngərli kəndində anadan olmuşdur. O, Azərbaycan Taekvondo Federasiyasının birinci vitse-prezidenti Füzuli Musayevin tələbəsi olmuş, karate üzrə dəfələrlə dünya və Avropa çempionu olmuşdur.
Fariz Nəcəfov 2008-ci ildə "Qəbələ" İdman Klubunun vitze-prezidenti postuna təyin olunmuşdur. "Qəbələ" İK Nəcəfovun vitze-prezidentliyi dövründə müxtəlif uğurlara imza atmışdır. "Qəbələ" FK onun vitze-prezidentliyi dövründə, 2015–2016 UEFA Avropa Liqası mövsümündə "Neftçi" PFK və "Qarabağ" FK-dan sonra UEFA Avropa Liqasının qrup mərhələsində mübarizə aparmağa vəsiqə qazanan üçüncü Azərbaycan futbol klubu olmuşdur. Həmçinin, Azərbaycandaxili turnirlərdə, 2013–2014, 2014–2015, 2015–2016-cı illər mövsümlərində çempionatın bürünc mükafatını əldə edən "Qəbələ", 2016–2017 və 2017–2018-ci illər mövsümlərində gümüş medal qazanmışdır. Nəcəfov 18 aprel 2019-cu il tarixində Kəmaləddin Heydərovun oğlu Tale Heydərovu əvəz edərək "Qəbələ" İK-nun prezidenti postuna təyin olunmuşdur. O, 11 iyul 2019-cu il tarixində "Azərbaycan Xalq Cümhuriyyətinin 100 illiyi (1918-2018)" yubiley medalı ilə təltif edilmişdir.
Fariz Nəcəfov 27 sentyabr 2020-ci il tarixində başlayan İkinci Qarabağ müharibəsi zamanı ehtiyatda olan zabit kimi könüllü olaraq ordu sıralarına qoşulmuş, müharibə zamanı cəbhə bölgəsində hərbi xidmətini davam etdirmişdir.
Elgiz Hüseynzadə
Elgiz İbrahim oğlu Hüseynzadə (28 oktyabr 2001, Bəyimsarov, Tərtər rayonu, Azərbaycan — 22 oktyabr 2020, Füzuli, Azərbaycan) — Azərbaycan Silahlı Qüvvələri'nin əsgəri, Vətən müharibəsi şəhidi.
Həyatı
Elgiz Hüseynzadə 28 oktyabr 2001-ci ildə Tərtər rayon Bəyimsərov kəndində dünyaya gəlib. Əslən kəlbəcərli idi.
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Elgiz Hüseynzadə Füzuli döyüşlərində savaşıb. 22 oktyabr 2020-ci ildə Füzuli istiqamətində gedən döyüşdə şəhid olub. Tərtərdə dəfn edilib.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Elgiz Hüseynzadə ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Elgiz Hüseynzadə ölümündən sonra "Füzulinin azad olunmasına görə" medalı ilə təltif edildi.
Bosniyalı Mahmud Paşa
Bosniyalı Mahmud Paşa (ö. fevral 1568) — Sultan Süleyman Qanuni və II Səlim səltənətlərində müxtəlif vəzifələrdə xidmət edən Osmanlı dövlət xadimi, Misir bəylərbəyi.
Rauf İsmayılzadə
Rauf İsmayılzadə Yusif oğlu (7 yanvar 1936-cı il, Gəncə - 2015-ci il, Gəncə) ― Prezident mükafatçısı (2008), sənətşünaslıq üzrə fəlsəfə doktoru(1972).
Bosniyalı Mahmud Paşa
Həyatı
left|thumb|Öz adına inşa etdirdiyi [[:en:Al-Mahmoudia Mosque|Əl-Mahmudiyə məscidi, Qahirə]] Doğum tarixi haqqında məlumat yoxdur. Əslən boşnaq olub, Mərəş bəylərbəyi Mehmed Paşanın kölələrindəndir. Paşanın vəfatından sonra Davud Paşanın xəzinədarı oldu. Onun ölümündən sonra isə Misirdə qaldı və baş xəzinədarlığa qədər yüksəldi. 1560-cı ildə Yəmən bəylərbəyi olsa da, çox keçmədən vəzifədən alındı. 1566-cı ilin aprelində Misir bəylərbəyi oldu və 26 dekabr 1567-ci ildə sərt və qəddar idarəçiliyi səbəbilə vəzifədən alındı. Bir müddət Qahirədə gizlənən Əli Paşa 1568-ci ilin fevralında Qahirə küçələrinin birində sui-qəsdlə öldürüldü.
Rauf İsmayılzadə
Həyatı
Rauf İsmayılzadə 7 yanvar 1936-cı ildə Gəncə şəhərində anadan olmuşdur. 1956-cı ildə Gəncə Musiqi Texnikumunu bitirən İsmayılzadə daha sonra Göygöl rayonunda tar müəllimi kimi çalışmağa başlamışdır. Rauf İsmayılzadə 1958-1963-cü illərdə Azərbaycan Dövlət Konservatoriyasının Xalq musiqi nəzəriyyəsi şöbəsində təhsil davam etdirmişdir. Konservatoriyada təhsilini başa vurduqdan sonra 1963-cü ildə Gəncə Musiqi Texnikumunda musiqi nəzəriyyəsi üzrə müəllim kimi fəaliyyət göstərmişdir. Pedaqoji fəaliyyətlə yanaşı, yaradıcılıqla da məşğul olan Rauf İsmayılzadə 500-dən artıq elmi və publisistik məqalənin, 20-ə yaxın kitabın müəllifidir.
1981-ci ildə Gəncədə Azərbaycan Bəstəkarlar İttifaqının Gəncə şöbəsi yaradılımış və Rauf İsmayılzadə də həmin şöbədə məsul katib vəzifəsini icra etmişdir. Alim həm də ictimai xadim kimi fəaliyyət göstərmişdir. Belə ki 1981-1985-ci illər ərzində Gəncə şəhəri, Kəpəz rayon Sovetinin deputatı seçilmişdir.
Bosniyalı Mahmud Paşa
Həyatı
Cənazəsi öz adına Qahirədə inşa etdirdiyi Əl-Mahmudiyə məscidindəki türbəsinə dəfn edildi.
Rauf İsmayılzadə
Həyatı
Rauf İsmayılzadə 1 iyun 1994-cü ildən Azərbaycan Bəstəkarlar İttifaqının Gəncə şəhər şöbəsinin sədri seçilmişdir. O, 1965-ci ildə AMEA-nın Mədəniyyət və İncəsənət İnstitutunun dissertantı olmuş və 1972-ci ildə sənətşünaslıq elmləri namizədi elmi adını qazanmışdır.
Vəfatı
Rauf İsmayılzadə 2015-ci ildə Gəncə şəhərində vəfat etmişdir.
Mükafatları
Rauf İsmayılzadə 2008-ci ildə Azərbaycan Respublikasının Prezidenti İlham Əliyev tərəfindən Prezident mükafatına layiq görülmüşdür.
Ədəbiyyat
Rauf İsmayılzadə "Azərbaycan musiqi rəngləri" - Bakı: İşıq, 1985.- 41, [3] s.
Qaraxozu
thumb|right|250px|Qaraxozunun məlum olan yeganə şəkili. Qaraxozu — Qazax rayonunun Qaymaqlı kəndindən olan qoçu. Qaraxozunun əsl adı Məhəmməd Nəsib oğludur. "Qaraxozu" ləqəbi qonşuluq ərazilərdə yerləşən erməni kəndlərində yaşayan kəndlilər tərəfindən qoyulub. "Xozu" sözü erməni dilində olan "khoz" sözündən yaranıb və tərcüməsi "donuz" deməkdir. Ermənilərə qarşı olan münasibətinə görə onların nifrətini qazanan Qaraxozu hər zaman mənsub olduğu toplumun maraqlarını qorumağa çalışırdı. Qaymaqlı kəndində 1902-ci ildə doğulan Qaraxozu 1977-ci ildə elə bu kənddə də vəfat edib. Onun barəsində olan əhvalatların bir çoxu bütün Qazax mahalında məşhurdur. Qaraxozu əsasən kəndli həyatı sürmüş və eyni zamanda aktiv bir şəkildə qoçuluq fəaliyyət ilə məşğul olmuşdur.
- Türki dığa, eşitmişəm bizim ermənilərlə düz dolanmırsan. Səni xəbərdar edirəm! Özünü düz aparmasan bu güllələrin yeddisini də kəllənə sıxacam.
- Kişisən o silahı mənə ver, mən onun yeddisini də sıxım kəllənə. Yadında saxla, eşidəm, biləm bir İncəliyə gözün üstdə qaşın var demisən, səni elə bu kabinetindəcə gəbərdəcəm – deyir. Rəngi avazıyan Sumbatyan o gündən İncə dərəsinin sakinləriylə düz dolanmağa başlayır...''
Rikkardo Cakkoni
Rikkardo Cakkoni – italyan və Amerika fiziki və astronomu. Nobel mükafatı laureatı (2002).
Həyatı
Milan Universitetini bitirmişdir (1954). İndian və Prinston universitetlərində (1956–59), "American Science and Engineering" tədqiqat kompaniyasında (1959–73), Harvard Universitetinin Astrofizika mərkəzində (1973–81) işləmişdir. Kosmik teleskop İnstitunun ilk direktoru (1981–92) olmuşdur.
Fəaliyyəti
Avropa Cənub rəsədxanasının baş direktoru (1993–99) işləyərkən "Çox böyük teleskopun" (Very Large Telescope) yaradılmasına rəhbərlik etmişdir. ALMA submillimetr diapazonlu yaradılması layihəsinin rəhbərlərindən biridir. Əsas tədqiqatları elementar zərrəciklər fizikası, kosmik şüalar fizikası, rentgen astronomiyasına aiddir. 1960-cı ildə B. Rossi ilə birlikdə rentgen teleskopunun layihəsini təklif etmişdir. "Uxuru" (1970) və "Eynşteyn" (1978) ilk kosmik rentgen rəsədxanalarının elmi proqramlarına rəhbərlik etmiş, "Çandra" kosmik rentgen teleskopunun yaradılmasına təşəbbüs göstərmişdir (1999). K. Şvartsşild medalı ilə təltif olunmuşdur (Almaniya 2004).
NGC 7185
NGC 7185 - Yeni Baş Kataloqda qeydə alınmış qalaktika. Göy üzündə Dolça bürcü istiqamətində yerləşir. E/SB0 tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Musa Əsgərov (əsgər)
Musa Rövşən oğlu Əsgərov 16 iyun 2000-ci ildə Daşkəsən rayonunun Muşavaq kəndində doğulmuşdur.
2007-ci ildə Muşavaq kənd orta məktəbinin 1-ci sinfinə daxil olmuşdur.
2017-ci ildə Gəncə şəhər 12 nömrəli tam orta məktəbi bitirmişdir.
Həyatı
Əsgərov Musa Rövşən oğlu 16 iyun 2000-ci ildə Daşkəsən rayonunun Muşavaq kəndində doğulmuşdur.
2007-ci ildə Muşavaq kənd orta məktəbinin 1-ci sinfinə daxil olmuşdur.
2017-ci ildə Gəncə şəhər 12 nömrəli tam orta məktəbi bitirmişdir.
2018-ci ildə Səfərbərlik və Hərbi Xidmətə Çağırış üzrə Dövlət Xidmətinin Gəncə Şəhər Nizami Rayon Şöbəsindən həqiqi hərbi xidmətə çağrılmış, Müdafiə Nazirliyinin “N” saylı hərbi hissəsində xidmət etmişdir.
Hərbi xidmətini başa vurduqdan sonra Azərbaycan Respublikası Müdafiə Nazirliyinin Baş Qərargahının tabeçiliyində olan Xüsusi Təyinatlı Qüvvələrdə xidmət etməyə başlamışdır.
27 sentyabr 2020-ci il tarixində Ermənistan silahlı qüvvələrinin döyüş aktivliyinin qarşısını almaq, mülki əhalinin təhlükəsizliyini təmin etmək məqsədilə Azərbaycan Ordusunun komandanlığı tərəfindən qoşunlarımızın bütün cəbhə boyu əks-hücum əməliyyatı ilə başlayan Vətən Müharibəsində iştirak etmişdir. O, Füzuli, Cəbrayıl, Qubadlı və Zəngilan rayonlarının azad olunması uğrunda döyüşmüşdür.
27 oktyabr 2020-ci ildə Xocavənd rayonunun Qırmızı Bazar qəsəbəsində həlak olmuşdur.
9 noyabr 2020-ci ildə Gəncə şəhərinin Şəhidlər xiyabanında dəfn edilmişdir.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Musa Əsgərov ölümündən sonra "Vətən uğrunda" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Musa Əsgərov ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Musa Əsgərov ​ölümündən sonra "Xocavəndin azad olunmasına görə" medalı ilə təltif edildi.
İstinadlar
<references group="" responsive="1">
Robevi ailəsinin evi
Robevi ailəsinin evi və ya sadəcə Robevi evi ― Şimali Makedoniyanın Oxrid şəhərində məşhur və tarixi bina. İndiki tikili 1863–1864-cü illərdə Debar yaxınlığındakı Qari kəndindən olan Todor Petkov tərəfindən tikilmişdir. Ev bu gün qorunan mədəniyyət abidəsidir və Mədəniyyət Abidələrini Qoruma İnstitutuna və Milli Muzeyə aiddir.
Tarix
left|thumb|271x271px| Ənənəvi Oorid memarlığının başqa bir nümunəsi olan Kanevce ailəsinin evi Ənənəvi Osmanlı ev memarlığında tikilmiş iİlk Robevi evinin binası mərmər daş üzərindəki yazıda da qeyd olunduğu kimi 15 aprel 1827-ci ildə bitmişdir. Binanı tikən Oxridli məşhur tacir ailəsi evdə 35 il yaşamış, 1861–1862-ci illər arasında isə Ohriddən olan məşhur bir cinayətkar Ustref Beq binanı yandırmışdır.
İki il sonra, 1863–1864-cü illər arasında ev yenidən tikildi. Tikili iki hissəyə bölündü: Konstantin Robev evin sol hissəsində, qardaşı Atanas Robev isə sağ hissəsində yaşayırdı. Evin əsas inşaatçısı evi sıfırdan inşa edən Todor Petkov idi. Ailə 1900-cü ilə, Bitolaya köçüb evdən yazlıq olaraq istifadə edənə qədər yeni tikilən evdə yaşayırdı.
Muzey
right|thumb|200x200px| Üçüncü mərtəbədəki tavan Ev üç mərtəbədən ibarət qorunan mədəniyyət abid qoyulur. İkinci və üçüncü mərtəbələrdə qədim dövrlərə və orta əsrlərə aid arxeoloji əşyalar sərgilənir.
Evin yuxarı hissəsi Oxrid oyma məktəbi tərəfindən hazırlanmış əşyalar və Oxriddən və mahaldan olan məşhur sənətkarların əsərləri üçün sərgi sahəsi kimi xidmət edir.
Trivia
Robevi evində sərgilənən "tanrıça İsidanın gövdəsi" 10 dinarlıq banknota yazılmışdır. İsidanın gövdəsi eramızdan əvvəl II əsrə aid edilə bilər.
Sıddık Sami Onar
Sıddık Sami Onar — Türkiyə hüquqşünası, inzibati hüquq üzrə mütəxəssis. Müasir Türkiyə inzibati hüququnun qurucusu, İstanbul Universitetinin ilk seçilən rektoru və universitetdə ilk inzibati muxtariyyətin müdafiəçilərindən biri idi. 1946-1963-cü illərdə İstanbul Universitetinin rektoru və müxtəlif vaxtlarda hüquq fakültəsinin dekanı vəzifəsini daşımışdır.
Həyatı
Sıddık Sami Onar 11 noyabr 1897-ci ildə İstanbulda Melepker və Abdulla Saminin ailəsində anadan olmuşdur. İlk təhsilini istnbulda almışdır. Sonradan Vefa liseyində təhsilinə davam etmişdir. Onar İstanbul Universitetinin hüquq fakültəsini bitirmişdir. Bir müddət sonra Paris Unuversitetində Hüquq Fakültəsindən məzun olmuşdur.
Sıddık Sami Onar 1925-ci ildən İstanbul Ticarət Məhkəməsində hakim vəzifəsini icra etməyə başlamışdır. Eyni zamanda o, təhsil müəssisələrində dərs də deyirdi. Onar Mülkiye Mektebi və Qalatasaray Liseyində müəllimlik etmişdir. 1933-cü ildə universitet islahatından sonra Hüquq Fakültəsində inzibati hüquq professoru, sonrakı il isə ordinaryüs professoru oldu.
İstanbul Unuversitetinin rektoru
O, eyni fakültədə iki dəfə dekan təyin edildi. 1946-cı ildə qüvvəyə minən və Universitetləri Milli Təhsil Nazirliyindən ayıran və onlara elmi və inzibati muxtariyyət verən Universitetlər Qanununun ardından İstanbul Universitetinə seçilən ilk rektor oldu. Sami Onar bu vəzifəni 1949-cu ilə qədər davam etdirmişdir. 1948-ci ildə Fransanın Tuluza Universiteti Onara hüquq elmləri doktoru adını verdi. 1949-cu ildə İnzibati Hüquq və İdarəetmə İnstitutunu quran Onar, ölümünə qədər bu qurumun direktoru vəzifəsini daşımışdır.
27 may 1960-cı il dövlət çevrilişindən sonra 1961-cı il Konstitusiyasını hazırlayan komitənin idarə heyətinə Sıddık Sami Onar başçılıq edirdi. Lakin bir müddət sora komitə buraxıldı. Türkiyə Respublikası Konstitusiyası xalq səsverməsi ilə qəbul edildi. Bu arada, Milli Birlik Komitəsi tərəfindən "147"lər kimi tanınan bəzi akademiklərin işdən çıxarılmasına etiraz edərək rektor vəzifəsindən istefa verdi. "147"lər probleminin həllində fəal rol oynayan Onar üçüncü dəfə rektor seçildi və 1963-cü ilə qədər bu vəzifədə qaldı. .
Mülki hüquq, dövlətlər, borclar, icra və iflas qanunları sahələrində bir çox əsərləri olan Onarın ən əhəmiyyətli kitabı, İdarəetmə Qanununun Ümumi Əsaslarıdır. Sıddık Sami Onarın bu əsəri 1966-1967-ci illərdə, 3 cilddə, ilk dəfə isə 1952-ci ildə nəşr edilmişdir. İdarəetmə Qanununun Ümumi Əsasları kitabı Türkiyə hüququnda ən böyük ictimai hüquq araşdırması sayılır. 1972-ci ildə İtaliya Prezidentindən Cümhuriyyət Şərəf Ordenini alan Sıddık Sami Onarın xatirəsinə İstanbul Universiteti 1977-ci ildə Onar Mükafatını təsis etmişdir.
Yusif Qasımov (döyüşçü)
Həyatı
Yusif Qasımovun həyat yolu doğulduğu kənddən başlanmışdır. O, 1910-cu ildə indiki Babək rayonunun Cəhri kəndində anadan olmuş, sonralar həmin kənddə səkkizillik natamam orta təhsil almışdır. Ailənin maddi təminatının ödənilməsinə kömək etmək məqsədilə erkən yaşlarında əmək cəbhəsinə atılan Yusif Qasımov öz işində möhkəmlənmiş, əmək qabaqcılı kimi tanınmağa başlanmışdır. Təsadüf deyil ki, kənd təsərrüfatı sahəsində səmərəli fəaliyyətinə görə adı Ümumittifaq Kənd Təsərrüfatı sərgisinin “Şərəf kitabına” na  yazılmış, ona Ümumittifaq Kənd Təsərrüfatı Sərgisinin Baş Komitəsi tərəfindən 144807 №-li şəhadətnamə təqdim olunmuşdur.
7 oğul, 4 qız övladı, 46 nəvəsi var.
Yusif Qasımov müharibə başlanandan qurtaranadək Mozdokdan Berlinə kimi böyük döyüş yolu keçmiş, bütün vuruşlarda şücaət göstərmişdir.
1942-ci il 22 sentyabrda Konstantinovka rayonunda gedən döyüşlərdə rayonun şərq hissəsində vuruşan Yusif Qasımovun dəstəsi 200-ə qədər alman əsgəri və zabitini məhv edərək zərərsizləşdirmiş, Voznesenka uğrunda döyüşlərdə isə düşmənin 1 pulemyotunu, 3 snayper nöqtəsini, 2 minamyot batareyasını susdurmuşdu. Bu döyüşlərdəki igidliyinə görə Artileriya polkunun komandiri mayor Meşşeryakov tərəfindən Ali baş komandanlığa Yusif Qasımova '''Sovet ittifaqı Qəhrəmanı adı verilməsi barədə 25 oktyabr 1943 –cü il tarixdə təqdimat göndərilir. Lakin nədənsə Yusif Qasımova Sovet İttifaqı Qəhrəmanı adını verilməsi “Qırmızı Bayraq” ordenin ilə əvəz olundu.'''
Döyüş bölgələrində isə müharibə davam edirdi. Döyüşlər Taqanroq və Melitopol şəhərləri ətrafında kəskinləşmişdi. Bu döyüşlərdə Yusif Qasımov 416-cı Azərbaycan diviziyasının tərkibində vuruşaraq göstərdiyi döyüş şücaətinə görə ikinci dəfə 1054-cü Suvorov polkunun komandiri Mayor Mahmudovun təqdimatına əsasən “Qırmızı Bayraq” ordeni və 1-ci dərəcəli “Vətən Müharibəsi” ordeni ilə təltif edildi.
1944-cü il aprelin 8-də Odessa uğrunda vuruşmalarda düşmənin 3 tankını, 5 müşahidə məntəqəsini məhv edən Yusif Qasımov igidliyinə görə Ali Baş komandan İ.V.Stalin tərəfindən 10 aprel 1944-cü ildə təşəkkür almış və “Döyüş igidliyinə görə” medalı ilə təltif olunmuşdur. Yusif Qasımovun qəhrəmanlığından o dövr mətbuat orqanları da xəbər verirdilər. “Kommunist” qəzetinin 10 may 1944-cü il tarixli sayında “Kommunistlər döyüş meydanında” başlığı altında məqalədə yazılır: Dünən kolxoz tarlasının adlı-sanlı staxanovçusu olan Yusif Səfər Qasımov bu gün Vətən Müharibəsində xalqın sədaqətli oğlu kimi, almanlara qarşı mərdliklə vuruşur, partiya təşkilatına verdiyi sözü namusla yerinə yetirir”. Yusif Qasımova əla döyüş xidmətlərinə görə Stalinin 18 yanvar 1945-ci il 228№-li, 23 aprel 1945-ci 236№-li, 22 yanvar 1945-ci il 300№-il əmrləri ilə təşəkkürlər elan olunmuşdur.
1945-ci ilin əvvəllərində Kustrin şəhəri uğrunda gedən döyüşlərdə yüksək döyüş əməliyyatlarını uğurla başa çatdırdığına görə yenidən polk komandiri tərəfindən  Ali Baş komandanlığına Yusif Qasımova '''Sovet İttifaqı Qəhrəmanı adı verilməsi üçün 19 mar 1945-ci il tarixdə təqdimat göndərildi. Cavabsız qalan təqdimat yenə də rəsmiləşmir. Həmin tarixdə Yusif Qasımova “Qırmızı Ulduz” ordeni təqdim olunur.''' Bir neçə dəfə Sovet İttifaqı Qəhrəmanı adına təqdim olunmuş Yusif Qasımov Qorqast rayonu ətrafında gedən döyüşlərdə də yenilməz olduğunu sübut edir. Bu döyüşdə ağır yaralanmağına baxmayaraq, taktiki döyüş gedişi ilə döyüşçülərimizin yenidən düşmənə zərbə endirmələrinə şərait yaradır. Bu şücaətinə görə Yusif Qasımov 1054-cü polk komandiri Mahmudovun 32 sk № 020/ N saylı 4 mart 1945-ci il tarixli təqdimatı ilə II dərəcəli “Vətən Müharibəsi” ordeni ilə təltif olundu. Yusif Qasımov bu qədər döyüşlərdən sonra əlbəttə ki, sağlam qayıtmadı. Üç dəfə yaralanan və ağır hospital müalicəsi qəbul edən igid döyüşçü, üç dəfə Sovet İttifaqı Qəhrəmanı adına təqdim olundu. Lakin deyilənlərə görə Ali Baş Komandanın ətrafında faşistlərdən betər faşistlik edən ermənilərin xəyanəti nəticəsində bu ad reallığa çevrilmədi. Nəhayət ki, müharibə qələbə ilə başa çatdı, SSRİ deyilən vətən uğrunda minlərlə oğul və qızlarımız qurban getdilər. Od-alovlar içərisindən təsadüfən sağ qalanlar kimi Yusif Qasımov da öz elinə-obasına yaralı döndü, ürəyində müharibəyə nifrət, sinəsində isə 5 orden, 7 medal və çoxlu sayda döyüş nişanları ilə birlikdə... Bu gün Naxçıvan Muxtar Respublikası Dövlət Tarix Muzeyinin müharibə dövrünü əks etdirən ekspozisiya salonunda üzərində 5 orden, 7 medal, çoxlu sayda döyüş nişanları sançılan hərbi kitel və vitrinlərdə 50-dən çox sənəd və materiallar nümayiş etdirilir ki, bunların hamısı bir adın ünvanı ilə bağlıdır- YUSİF QASIMOV. Daxili fondlarda Yusif Qasımovun adına tərtib edilmiş dosyedə isə 70-dən çox sənəd və digər materiallar toplanmışdır.
1994/1995 Azərbaycan Kuboku
1994-95 Azərbaycan Kuboku — Futbol üzrə Azərbaycan kubokunun dördüncü mövsümüdür.
1994-95 mövsümündə 28 komanda mükafat üçün mübarizəyə aparmışdır.
Kelli Rohrbak
Kelli Rohrbak (; ) — amerikalı aktrisa və model.
Həyatı
Rohrbach Nyu-Yorkda anadan olub və Konnektikut ştatının Qrinviç şəhərində böyüyüb. Onun anası Anne (née Wholly) və atası Klay Rohrbak maliyyəçidir. Rohrbak Qrinviç Akademiyasında təhsil alıb. Qrinviçdə qolf oynadı və Corctaun Universitetinə atletika təqaüdü qazandı. O, 2012-ci ildə Corctaun Universitetinin teatr ixtisasını bitirdi və akrisalıq üçün London Musiqi və Dramatik İncəsənət Akademiyasına daxil oldu.
Karyerası
Rohrbak Two and a Half Men, The New Normal, Rizzoli & Isles, Broad City, və Rush teleseriallarında kiçik rollar alıb.
Hollivudda iki il fəalliyyət göstərdikdən sonra Rohrbak mankenliyə başlayıb. Həmçinin 2017-ci ildə ən çox tanınmağına səbəb olan film Malibu Xilasediciləri filmində C. J. Parker rolunu canlandırdı.
Şəxsi həyatı
Rohrbak 2015-ci ildə aktyor Leonardo DiKaprio ilə görüşürdü. 2019-cu ildə o müvəkkil və Ualton ailəsinin varisi Steuart Ualton ilə evləndi.
Bədii şüşə
thumbnail|130 px|Bədii şüşə nümunəsi thumbnail|130 px|Bədii şüşə nümunəsi Bədii şüşə — dekorativ əşyaların, vitrajların interyerdə öz əksini tapmasıdır. Təsviri sənətin qədim nümunələri arasında Mingəçevirdən, Şamaxıdan tapılmış müxtəlif tipli və formalı bədii şüşə məmulatı nümunələri - dekorativ qablar, piyalələr, qadın bəzəkləri Azərbaycanda şüşə istehsalının da mövcud olduğunu göstərir.
Teymur Abdullazadə
Teymur Faiq oğlu Abdullazadə (24 iyun 2001; Biləsuvar rayonu, Azərbaycan — 8 oktyabr 2020; Ağdərə, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Teymur Abdullazadə 2001-ci il iyunun 24-də Biləsuvar rayonunun Günəşli kəndində anadan olub. Subay idi.
Hərbi xidməti
Azərbaycan Ordusunun əsgəri olan Teymur Abdullazadə 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Ağdərə istiqamətində gedən döyüşlərdə savaşıb. Teymur Abdullazadə oktyabrın 8-də Ağdərə istiqamətində şəhid olub. O, 29 oktyabr 2020-ci il tarixində Biləsuvar rayonunun Günəşli dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Teymur Abdullazadə ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Teymur Abdullazadə ölümündən sonra "Cəsur döyüşçü" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Teymur Abdullazadə ölümündən sonra "Suqovuşanın azad olunmasına görə" medalı ilə təltif edildi.
Fərzad Aşubi
Fərzad (Qulam Abbas) Aşubi (6 aprel 1980, Rey ya Şabdüləzim, Tehran)) — İran futbolçusu, müdafiəçi. Aşubi 2011-ci ilin iyul ayında Təbrizin Traktor Sazi klubuna qoşulmuşdur. O Traktor Sazi klubuna gələndən öncə Slovakiyanın Dunayska Streda, Uğab, Mis-i Kirman, Tehranın Persepolis və İstiqlal futbol klublarında oynamışdır. İran milli futbol komandasının oyunçusu olmuşdur.
Aberdin-Anqus qaramalı
250px|thumb|Aberdin-Anqus buğası.
Aberdin-Anqus qaramalı — tezyetişən ətlik qaramal cinsi.
Tarixi
Şotlandiyada yetişdirilmişdir. İngiltərə, Yeni Zelandiya, ABŞ, Kanada, Argentina və s. ölkələrdə əsas qaramal cinslərindəndir. 1932-ci ildə SSRİ-yə gətirilmişdir. Rusiyada əsas damazlıq təsərrüfatı Volqoqrad vilayətindədir. Azərbaycanda yerli cinsləri yaxşılaşdırmaq üçün istifadə olunur.
Xüsusiyyəti
Ayaqları qısa, rəngi qaradır. Buynuzsuzdur. İnəklərin diri çəkisi 500–600 kq, buğalarınkı 700–750 kq, 7–8 aylıq buzovlarınkı 200 kq-dək olur. Əti yüksək keyfiyyətlidir. İldə orta hesabla 2000 kq-dək süd verir (yağlılığ 3,8–4%).
Əlavə ədəbiyyat
Абердин-ангусская порода / Г. П. Легошин // А — Анкетирование. — М. : Большая российская энциклопедия, 2005. — С. 21. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 1). — ISBN 5-85270-329-X. Абердин-ангусская порода // А — Ангоб. — М. : Советская энциклопедия, 1969. — (Большая советская энциклопедия : [в 30 т.] / гл. ред. А. М. Прохоров ; 1969—1978, т. 1). Абердин-ангусская порода // Сельскохозяйственный энциклопедический словарь / Редкол.: В. К. Месяц (гл. ред.) и др. — М.: Советская энциклопедия, 1989. — С. 7. — 655 с.
NGC 465
NGC 465 — Yeni Baş Kataloqda qeydə alınmış açıq ulduz topası. Göy üzündə Tukan bürcü istiqamətində yerləşir. OCL tipli. tərəfindən ildə 22.86 sm (9 düymə) ölçülü  vasitəsilə kəşf edilmişdir.
Çərkəz İskəndər Paşa
Çərkəz İskəndər Paşa (ö. 1571) — Sultan Süleyman Qanuni və II Səlim səltənətlərində müxtəlif vəzifələrdə xidmət edən Osmanlı dövlət xadimi, Misir bəylərbəyi.
Həyatı
Doğum tarixi haqqında məlumat yoxdur. Əslən çərkəz olub, Diyarbəkir bəylərbəyi Hüsrəv Paşa nın kölələrindəndir. Sürətlə yüksələrək öncə paşanın qapıçıbaşı, çavuşbaşı, ardından Hələb və Anadolu əyalətlərinin dəftərdarı oldu. 15 avqust 1548-ci ildə yenicə yaradılan Van bəylərbəyliyinə təyin edildi və burada Səfəvilər ə qarşı qələbə qazandı. Mükafat olaraq Ərzurum bəylərbəy i təyin edildi və yenə Səfəvilər ə qarşı mübarizədə iştirak etdi.
1551-ci ildə Diyarbəkir əyaləti nə göndərildi və 1564-cü ilədək bu vəzifədə qaldı. 1566-cı ildə Bağdad bəylərbəyi oldu. 1568-ci ilin noyabrında Misir bəylərbəyi təyin edildi və 1571-ci ilədək bu vəzifədə qaldı. Ardından paytaxta çağırıldı və həmin il burada vəfat etdi.
Təkamül iqtisadiyyatı
Təkamül iqtisadiyyatı — həm əsas iqtisadi, həm də təkamül biologiyasından ilham alan qeyri-adi iqtisadi düşüncə məktəbinin bir hissəsidir. Əsas iqtisadiyyat kimi, kompleks qarşılıqlı asılılıqları, rəqabəti, böyüməni, struktur dəyişikliyini və maliyyə məhdudiyyətlərini vurğulayır, lakin bu hadisələrin təhlili üçün istifadə olunan yanaşmalarda fərqlənir.
Haqqında
Təkamül iqtisadiyyatı, iqtisadiyyatı firmalar, təşkilatlar, sənaye sahələri, məşğulluq, istehsal, ticarət və böyümə üçün dəyişən proseslərin, təcrübə və qarşılıqlı təsirlərdən müxtəlif agentlərin hərəkətləri yolu ilə təkamül metodologiyasından istifadə edərək öyrənir. Təkamül iqtisadiyyatı, texnoloji və institusional yeniliklərin rəqabət edən alternativlərə nisbətən çəkilən xərclər üçün daha çox yaşamaq dəyərini kəşf edən və toplayan müxtəlif fikirləri yaradaraq sınaqdan keçirərək təhlil edir. Mövcud dəlillər, xərc səmərəliliyinin uyğunlaşma səmərəliliyi ilə idarə oluna biləcəyini göstərir. Əsas iqtisadi düşüncə, çatışmazlıq və rasional agentlərin postulatlarından (yəni fərdi rifahlarını maksimum dərəcədə artırmaq üçün modelləşdirilmiş agentlərdən) başlayır, hər hansı bir agent üçün "rasyonel seçim" riyazi optimallaşdırmada sadə bir məşqdir. Yeni ortaya çıxan mürəkkəblik iqtisadiyyatı sahəsində, iqtisadi sistemlərə təkamül sistemi kimi baxma marağı yenidən artdı.
Təkamül iqtisadiyyatı nə seçim obyektlərinin, nə də qərar verənlərin xüsusiyyətlərini sabit olaraq qəbul etmir. Daha doğrusu, onun diqqəti iqtisadiyyatı daxildən dəyişdirən qeyri-tarazlıq proseslərinə və nəticələrinə yönəlmişdir. Bu proseslər, öz növbəsində, təcrübələrdən və qarşılıqlı əlaqələrdən öyrənə bilən və fərqliliyi dəyişməyə kömək edən məhdud rasionallığı olan müxtəlif agentlərin hərəkətlərindən irəli gəlir. Bu yaxınlarda bu mövzu təkamül oyun nəzəriyyəsinə və Çarlz Darvinin təkamül metodologiyasına, eyni zamanda dairəvi və məcmu səbəbiyyətin qeyri-tarazlıq iqtisadi prinsipinə istinad etdi. İqtisadi dəyişikliklər haqqında əvvəlki fikirləri teleoloji və ya insan vəziyyətinin mütləq yaxşılaşdırılması kimi təmizləməkdə təbiidir.
Başqa bir yanaşma, rasional seçim nəzəriyyəsindəki uyğunsuzluqlar və qərəzlilik kimi problemləri izah etdiyi deyilən təkamül psixologiyasının prinsiplərini iqtisadiyyata tətbiq etməkdir. Faydalı yardım kimi əsas iqtisadi konsepsiyalar üstünlük olaraq atalar mühitində təkamül uyğunluğunu maksimum dərəcədə təmin edən üstünlük hesab edilir, lakin mövcud deyildir.
Sələflər
XIX əsrin ortalarında Karl Marks, insan təbiətinin sabit olmadığı və sosial sistemin təbiətini təyin etmədiyi anlayışını təqdim edərək tarixi inkişaf mərhələlərinin bir diaqramını təqdim etdi; əksinə, insan davranışının meydana gəldiyi sosial və iqtisadi sistemin bir funksiyası olduğunu əsas götürdü.
Marks iqtisadi inkişaf nəzəriyyəsini iqtisadi sistemlərin inkişafının əsasları üzərində qurdu; xüsusən tarixin gedişində daha yüksək iqtisadi sistemlər aşağı sistemlərin yerini alacaqdır. Alt sistemlər daxili ziddiyyətlər və səmərəsizliklə əhatə olunmuşdur ki, bu da uzun müddət yaşamaqlarını mümkünsüz edir. Marksın sxemində feodalizmin yerini kapitalizm əvəzlədi və nəticədə onun yerinə sosializm gələcək.
Eyni zamanda, Charles Darwin tamamilə yeni formalara ("spesifikasiya") səbəb olan genişmiqyaslı dəyişikliklərdə kiçik təsadüfi varyasyonların toplana və hakim ola biləcəyi hər hansı bir prosesi başa düşmək üçün ümumi bir çərçivə hazırladı.
Bunun ardından qısa müddətdə Amerikalı praqmatik filosofların (Pirs, Ceyms, Con Dyui) əsərləri və hər şeyə çevrilmiş müxtəlif davranış nümunələri üçün (həm fərdi, həm də kollektiv) kataloqu və izahlı çərçivəsini inkişaf etdirməyə yönəlmiş iki yeni fənni - psixologiya və antropologiyanı qurdu. bütün sistematik müşahidəçilər üçün daha açıqdır. Dünya dövləti bir dəlil vəziyyəti ilə yaxınlaşdı və bu da əhəmiyyətli iqtisadi məsələlərin təhlili üçün daha "müasir" bir çərçivə hazırlamağı demək olar ki, qaçılmaz etdi.
Bözvə (Urmiya)
Bözvə və ya Bəzvə - İranın Qərbi Azərbaycan ostanının Urmiya şəhristanı ərazisinə daxil olan kənd. Urmiya şəhərindən 5 km cənub-qərbdədir.
Əhalisi
2006-cı il məlumatına görə kənddə 353 nəfər yaşayır (103 ailə).
Kişalföld
Coğrafiyası
Şimaldan Karpat dağları, cənubdan Bakon-Verteş təpələri, şərqdən Qereçşe təpələri və qərbdən isə Alp dağlarının yamacları ilə əhatə olunur.
Tarixi
Daş dövründən başlayaraq düzənlik əhəmiyyətli kənd təsərrüfatı sahəsi olmuşdur. Cənub hissəsi 1–5-ci əsrlər arası Romanın Pannoniya əyalətinin bir hissəsi olmuşdur. Daha sonra isə burada almanlar və slovaklar məskunlaşmışdılar. 900-cü ildən sonra isə macarlar burada məskunlaşmağa başladılar. 1000-ci ildən sonra region Macarıstan Krallığının tərkibinə daxil edildi. Birinci Dünya müharibəsindən sonra Kiçik Alföld Macarıstan, Çexoslovakiya və Avstriya arasında bölündü. 1990-cı illərdə Slovakiya Qabçikovoda böyük bir zavod inşa elədi.
Dollhouse (mahnı)
Fon və kompozisiya
Məlum oldu ki, "Dollhouse" "Cry Baby" albomunun digər sinqlı olan "Sippy Cup"ın prekvelidir (əvvəl baş verənlər). Burada alkoqolik ana ərini və onun məşuqəsini öldürmək qərarına gəlir, öz qızına da əziyyət verir.
Lirik olaraq, "Dollhouse" Martinesin fikrincə, "plastik divarın arxasında gizlənən" disfunksiyalı bir ailə haqqındadır. Martines onu da qeyd edib ki, “Dollhouse” insanların məşhurlara və onların mükəmməl görünən ictimai həyatlarına baxışlarının metaforasıdır.
Mahnı klipi
Bunun ardınca videoda ailənin ictimaiyyət qarşısında mükəmməl görünmək üçün geyindiyi və özlərini mükəmməl ailə kimi göstərdiyi göstərilir. Daha sonra kamera divanda oturub televizora baxan ailəyə tərəf çevrilir. Cry Baby deyir ki, anası xarici dünyada mükəmməl görünsə də, ondan uzaqdır, əri onu başqa bir qadınla aldatarkən, ağrısını sakitəşdirmək üçün içki içir. Sonra Cry Baby qızın yuxarı mərtəbəyə qayıtdığını görür və digər kuklalara əvvəlki yerə qayıtmaları üçün xəbərdarlıq edir. Bunu edirlər və qız ayağa qalxanda Cry Baby qalxır. Qız ona gülümsəyir, lakin sonra Cry Baby qıza ailəsinin göründüyü qədər mükəmməl olmadığını söyləyir və qızı kuklaya çevirir. Ailənin qalan hissəsi qızı küncə sıxmağa başlayır və ona yaxınlaşdıqca qız yenidən insana çevrilir. O, qaçır və kukla evinin divarı qapanır.
Antti Revonsuo
Antti Revonsuo —  Fin psixoloqu və nevroloqu, pedaqoq, idrak ​​filosofu. O, XX əsrin son onilliyinin əvvəllərindən idrak fəlsəfəsinə yiyələnir, həmçinin iki elmi nəzəriyyəsi sayəsində elmi dairələrdə geniş beynəlxalq şöhrət qazanmışdır: təhlükənin modelləşdirilməsi nəzəriyyəsi (Threat Simulation Theory) və yuxuların təkamül-psixoloji nəzəriyyəsi (Evolutionary–Psychological Theory of Dreaming). Hazırda Antti Revonsuo Şövde Universitetinin (İsveç) Koqnitiv Neyrologiya professoru və Turku Universitetində (Finlandiya) Psixologiya professoru, həmçinin Koqnitiv Nevrologiya Mərkəzində Şüur Araşdırma Qrupunun direktorudur. Antti Revonsuo öz tədqiqat laboratoriyalarını idarə edən azsaylı filosoflardan biridir. Turku Universitetinin Koqnitiv Nevrologiya Mərkəzində onun rəhbərliyi altında həyata keçirilən neyrofəlsəfə layihələrinin maliyyələşdirilməsi Finlandiya Akademiyası tərəfindən təmin edilir.
Yuxu nəzəriyyəsi
Revonsuoya görə, yuxular heç bir halda təkamülün təsadüfi yan məhsulu deyil və əvvəllər düşünüldüyü kimi heç bir təbii funksiyanı yerinə yetirmir. Kabuslar yuxuların ümumi növlərindən biri olduğundan, onların orijinal funksiyası əlavə təcrübə və müvafiq olaraq reproduktiv üstünlük təmin edən reallığın təhlükəli vəziyyətlərini təkrar etmək və simulyasiya etmək ola bilər.
1993/1994 Azərbaycan Kuboku
1993-94 Azərbaycan Kuboku — Futbol üzrə Azərbaycan kubokunun üçüncü mövsümüdür.
1993-94 mövsümündə 45 komanda mükafat üçün mübarizəyə aparmışdır ki, bu göstərici kubokun bütün tarixi üçün rekorddur.
Bob Akri
Robert R. "Bob" Akri — amerikalı caz pianoçusu.
Həyatı
1 oktyabr 1918-ci ildə ABŞ-nin Çikaqo ştatında anadan olmuşdur. Bob Akri təhsilini Çikaqonun "Austin High" məktəbində almışdır. Austin High məktəbində olarkən, "Dare Qarrovay Radio Şousundakı NBC orkestrində" karyerasına başladı. Rudolf Qanz və Fred Euyinq ilə birlikdə oxuyurdu. O həmçinin Dr.Karel Cirak və Bill Russo ilə birlikdə kompozisiyanı öyrəndi. Karyerası ərzində də o, ABC və NBC Radio orkestrində, eləcə də "Mister Kellinin Çikaqo gecə klubunun orkestrı"nda da ifa edirdi. O musiqi üzrə bakalavr təhsili alıb. Bob Akri 70 yaşında ikən "Rusevelt" universitetindən ilk dəfə musiqi dərəcəsi qazanmışdır. O öz karyerasının sonlarında Kontinental Plaza Hotelinin "Kantina Room"dakı qrupuna rəhbərlik etmişdir. Məşhur cazz pianoçusu Bob Akri 25 iyul 2012-ci ildə (94 yaşında) ABŞ-də vəfat etmişdir.
Diskoqrafiya
2001; Timeless- Musiqisi Bob Akrinindir. 2004; Sleep Away- (Corci Mraz, Ed Siqpen, Lyu Solof, Frank Uess və Dayen Delin)
Fəxri Vəkilov
Həyatı və fəaliyyəti
Fəxri Məmmədrza oğlu Vəkilov 1916-cı ildə oktyabr ayının 11də Qazax qəzasının Yuxarı Salahlı kəndində ziyalı ailəsində anadan olmuşdur.
1952-ci ildən Azərbaycan SSR səhiyyə nazirinin müavini, 4-cü Baş İdarənin rəisi vəzifəsini daşımışdır. 1959–1961-ci illərdə Bakı Şəhər Zəhmətkeş Deputatları Soveti İcraiyyə Komitəsi sədrinin birinci müavini vəzifəsində işləmişdir. 1961–1963-cü illərdə Azərbaycan SSR Nazirlər Soveti İşlər İdarəsinin müdiri vəzifəsində çalışmışdır. 1963–1970-ci illərdə Azərbaycan SSR səhiyyə naziri olmuş, 1970–1976-cı illərdə Elmi-Tədqiqat Vərəm İnstitutunda direktor işləmişdir.
Tibb elmləri namizədi idi. Doktorluq dissertasiyası üzərində işləyirdi. Dəfələrlə Azərbaycan SSR Ali Sovetinin deputatı seçilmişdir.